Markku

**Markku** on suomalainen miehen etunimi. Nimipäivää Markut viettävät 25. huhtikuuta. Markku on muunnos latinalaisperäisestä nimestä Marcus, joka tulee antiikin roomalaisten Mars-jumalasta. Muita Suomessa yleisiä saman nimen muunnelmia ovat Marko ja Markus.

Digi- ja väestötietoviraston tietojen mukaan Markku-nimisiä oli merkitty Suomessa väestötietojärjestelmään huhtikuuhun 2025 mennessä kaikkiaan 49&nbsp;379. Määrässä ovat mukana myös jo kuolleet henkilöt. Lisäksi mukana ovat kaikki Suomessa annetut etunimet, siis kaksinimisiltä kaksi ja kolminimisiltä kolme nimeä, mutta sillä ei Markun osalta ole kovin suurta merkitystä, sillä Markku on harvoin muuna kuin kutsumanimenä. Markkua ehdotettiin lisättäväksi nimipäiväkalenteriin jo vuonna 1879, mutta ehdotus toteutui vasta vuonna 1929. Tämän jälkeenkin nimi pysyi melko harvinaisena yli vuosikymmenen, mutta muutaman vuoden aikana sota-ajasta lähtien se koki poikkeuksellisen nopean suosion nousun. Markku oli suosittu nimi 1940-luvun puolivälistä 1970-luvulle, ja 1950-luvun alkupuolella se oli Suomen toiseksi suosituin pojan ensimmäinen etunimi Karin jälkeen. Eniten Markkuja on syntynyt vuonna 1950, jolloin syntyi 2&nbsp;287 Markkua. 1980-luvulta 2000-luvun alkuvuosiin asti Markku oli melko harvinainen nimivalinta, mutta 2010-luvulla sen suosio on kääntynyt lievään nousuun. Lokakuussa 2014 julkaistun tilaston mukaan Markku on Suomen kymmenenneksi yleisin kutsumanimi.

Suomen Kuvalehti pohti keväällä 2024 julkaistussa kansikuvajutussaan humoristiseen sävyyn Markkujen mahdollista kuolemista sukupuuttoon, koska lehden tietojen mukaan vuonna 2023 yksikään vastasyntynyt ei ollut saanut Markku-nimeä.

Markku-nimen kantajilla on oma yhdistys, Suomalainen Markku-liitto, joka on perustettu heinäkuussa 1996 Noormarkussa. Markku-liitto on Suomen suurin etunimiyhdistys noin 1&nbsp;700 jäsenellään. Vuotuisessa juhlatilaisuudessa 25. huhtikuuta Markku-liiton henkisessä kotipaikassa Porin kaupungin Noormarkun kaupunginosan Söörmarkun kylässä valitaan uusi Vuoden Markku sekä lyödään uudet ”Söör Markut”. 30.&nbsp;elokuuta 2008 Markku-liiton järjestämässä kokoontumisessa Helsingin Senaatintorilla saavutettiin uusi maailmanennätys samannimisten henkilöiden kokoontumisessa yhteen paikkaan. Senaatintorille kokoontui 1&nbsp;281 henkilöpaperien avulla nimensä todistanutta Markkua. Markut löivät aiemman vastaavan ennätyksen, joka oli Mohammed-nimisten ihmisten kokoontuminen Dubaissa, noin 200:lla. Voidaan ajatella, että tämän ennätyksen lyönnin arvoa lisäsi se, että Mohammed on maailman yleisin etunimi (kymmeniä miljoonia) ja Markku käytössä melkein pelkästään yhdessä noin 5 - 6 miljoonan asukkaan maassa (noin 30&nbsp;000 elossa olevaa Markkua).

Huhtikuussa 2020 Markku oli sukunimenä 67:llä, Markkunen 17:llä ja Markkula 1&nbsp;057 henkilöllä.

## Tunnettuja Markkuja

* Markku Aalto, juoksija
* Markku Aalto, kirjailija
* Markku Aherto, eversti, Lapin sotilasläänin ent. komentaja
* Markku Alén, rallikuljettaja
* Markku Andersson, entinen kaupunginjohtaja
* Markku Aro (oik. Markku Tuomas Puputti), muusikko
* Markku Arponen, Itä-Suomen hovioikeuden ent. presidentti 
* Markku Blomqvist, näyttelijä
* Markku Eestilä, Kokoomuksen kansanedustaja ja eläinlääkäri
* Markku Envall, kirjailija ja kirjallisuuden tutkija
* Markku Erholtz, jääkiekkoilija 
* Markku Flinck, jääkiekkoilija
* Markku Flink, käsikirjoittaja, dramaturgi, toimittaja
* Markku Hakulinen, jääkiekkoilija
* Markku Halme, musiikki- ja elokuvatoimittaja
* Markku Hattula, kirjailija ja kirjallisuusterapiaohjaaja
* Markku Haussila, tanssija
* Markku Heikura, Verohallinnon pääjohtaja
* Markku Helin, yksityisoikeuden professori
* Markku Henriksson, Pohjois-Amerikan tutkija
* Markku Hietanen, raviohjastaja
* Markku Hillilä, rumpali ja lääkäri
* Markku Huhtamo, näyttelijä 
* Markku Hurme, jääkiekkoilija
* Markku Huusko, Uuden Suomen verkkolehden ent. päätoimittaja 
* Markku Hyvärinen, jalkapalloilija
* Markku Hyvärinen, kilpatanssija
* Markku Hyvönen, näyttelijä, teatteriohjaaja ja käsikirjoittaja
* Markku Häkkinen, amatööribiologi, banaanien taksonomian tutkija ja merikapteeni
* Markku Ihonen, Tampereen yliopiston opetuksen kehittämispäällikkö 
* Markku Impiö, säveltäjä, sanoittaja
* Markku Into, runoilija 
* Markku Jalonen, työmarkkinajohtaja
* Markku Johansson, säveltäjä, kapellimestari
* Markku Jokisipilä, historiantutkija 
* Markku Juhola, pikajuoksija, kymmenottelija
* Markku Järvinen, insinööri, yritysjohtaja ja kauppaneuvos
* Markku Järvinen, lääkäri ja kirurgian professori.
* Markku J. Jääskeläinen, TELA:n sidosryhmäsuhteista vastaava johtaja 
* Markku Kallio, taloustieteilijä ja professori
* Markku Kallio, jalkapalloilija
* Markku Kanerva, jalkapalloilija (Vuoden Markku 2009)
* Markku Karpio, lasten- ja nuortenkirjailija
* Markku Karvonen, yleisurheilija 
* Markku Kauppinen, keskustalainen poliitikko, kunnan- ja kaupunginjohtaja ja opettaja
* Markku Kehus, Kuivaniemen ja Iin ent. kunnanjohtaja
* Markku Ketola, urkuri
* Markku Kiimalainen, jääkiekkoilija
* Markku Kivekäs, Disney-asiantuntija ja -keräilijä 
* Markku Kivikoski, elektroniikan professori
* Markku Kivinen, yhteiskuntatieteilijä ja kirjailija
* Markku Kivinen, kuvanveistäjä
* Markku Klami, säveltäjä
* Markku Koivisto, teologi, Nokia Missio ry:n ent. johtaja
* Markku Koivusalo, valtio-opin tutkija
* Markku Koli, kenraaliluutnantti
* Markku Kopisto, säveltäjä ja sanoittaja
* Markku Kontro (1944–2010), teatteriohjaaja
* Markku Koskenniemi, yritysjohtaja
* Markku Koski, Keskustan ent. kansanedustaja
* Markku Koski, lumilautailija
* Markku Koski, toimittaja ja kirjailija
* Markku Koskinen, sanoittaja, pakinoitsija
* Markku Kosonen, sisustusarkkitehti 
* Markku Kalevi Kosonen, laivakokki ja kuvataiteilija
* Markku Kuisma, historioitsija
* Markku Kukkoaho, yleisurheilija
* Markku Kulmala, aerosoli- ja ympäristöfysiikan professori
* Markku Kyllönen, jääkiekkoilija
* Markku Laakso, diabetestutkija, professori
* Markku Laamanen, iskelmälaulaja
* Markku Lahtela, kirjailija 
* Markku Laiho (Alexi Laiho) Children of Bodomin keulahahmo
* Markku Lanne, taloustieteilijä ja professori
* Markku Lappalainen, kirjailija ja toimittaja
* Markku Lappalainen, Hoobastank-yhtyeen entinen jäsen
* Markku Lappalainen, Rääkkylän ja Ilomantsin ent. kunnanjohtaja
* Markku Larmas, hammaslääketieteen professori
* Markku Laukkanen, poliitikko
* Markku Lehtimäki, kirjallisuustieteen professori
* Markku Lehtosaari, matkailuyrittäjä ja Keskustan kansanedustaja
* Markku Lepola, valokuvaaja
* Markku Leskelä, kemian professori
* Markku Liimatainen, kunnallispoliitikko ja kunnallisneuvos
* Markku Lonkila, sosiologian professori, laulaja ja sanoittaja
* Markku Lumio, Kaskisten, aikaisemmin Vaasan ja Kauhavan kaupunginjohtaja
* Markku Maalismaa, näyttelijä
* Markku Maatela, mäkihyppääjä ja kuvataiteilija
* Markku Mannerkoski, metalliopin professori, VTT:n pääjohtaja 
* Markku Manninen, astrologi
* Markku Mantila, Ilkka-Pohjalaisen päätoimittaja
* Markku Markkula, kokoomuslainen poliitikko
* Markku Myllykangas, terveydenhuollon tohtori, kolumnisti
* Markku Myllykangas, kenraalimajuri ja esikuntapäällikkö
* Markku Mäki, lastentautiopin professori 
* Markku Mäntymaa, kokoomuslainen poliitikko
* Markku Niemelä, näyttelijä ja oopperalaulaja
* Markku Nieminen, lentopalloilija 
* Markku Nieminen, raviohjastaja
* Markku S. Nieminen, kardiologi ja professori
* Markku Niinimäki, vammaisurheilija (Vuoden Markku 2007)
* Markku Niskala, Kansainvälisen Punaisen Ristin ja Punaisen Puolikuun pääsihteeri 2003–2008
* Markku Ojanen, psykologian professori
* Markku Oksanen, ympäristöfilosofi ja kirjailija
* Markku Ollikainen, ympäristöekonomian professori
* Markku Onttonen, käsikirjoittaja ja ohjaaja
* Markku Orsila, pappi, perheneuvoja, kirjailija ja kirkolliskokousedustaja
* Markku Ounaskari, rumpali
* Markku Paasonen, kirjailija
* Markku Pakkanen, kuljetusyrittäjä, Keskustan kansanedustaja
* Markku Palkoaho, koripalloilija
* Markku Palmroos, jalkapallomaalivahti 
* Markku Partinen, professori, unilääketieteen tutkija, neurologian erikoislääkäri ja tietokirjailija
* Markku Parviainen, taekwondoin
* Markku Peltola, näyttelijä ja muusikko (Vuoden Markku 2003)
* Markku Peltoniemi, jalkapalloilija
* Markku Peltoniemi, geofysiikan professori
* Markku Pesonen, voimanostaja 
* Markku Petander, kitaristi, basisti, lauluntekijä 
* Markku Piri, taiteen moniosaaja (Vuoden Markku 2005)
* Markku Pohjola, ekonomi ja yritysjohtaja
* Markku Pohjola, laamanni, sosiaalidemokraattinen poliitikko ja urheiluvaikuttaja
* Markku Pulli, näyttelijä
* Markku Purho, taikuri, koomikko 
* Markku Pusenius, mäkihyppääjä
* Markku Pääkkönen, taidemaalari 
* Markku Pääskynen, kirjailija, kustannustoimittaja
* Markku Pölönen, elokuvaohjaaja (Vuoden Markku 1997)
* Markku Raatikainen, ent. jalkapalloilija, Realia Management Oy:n asiakkuusjohtaja
* Markku Rahikkala, Nokian ent. kaupunginjohtaja
* Markku Rantala, taidemaalari
* Markku Renfors, digitaalisen signaalinkäsittelyn kehittäjä ja professori
* Markku E. Rentto, yrittäjä ja yritysjohtaja
* Markku Reunanen, graafinen suunnittelija
* Markku Riikonen, näyttelijä, ohjaaja 
* Markku Ritala, manageri
* Markku Rokala, kolmiloikkaaja
* Markku Ropponen, kirjailija 
* Markku Rossi, Keskustan kansanedustaja 
* Markku Ruotsila, historioitsija
* Markku Ryynänen, kansantanssinopettaja
* Markku Ryynänen (s. 1945), lääkäri ja professori
* Markku Räsänen (s. 1949), fysikaalisen kemian professori
* Markku Rönkkö, kirjailija 
* Markku Saarinen, kääntäjä, toimittaja
* Markku Saarinen, Smak-yhtyeen rumpali
* Markku Sadelehto, antologisti
* Markku Saksa, toimittaja ja tietokirjailija
* Markku Salminen, Helsingin ortodoksisen seurakunnan kirkkoherra
* Markku Salminen, poliisiylijohtaja (Vuoden Markku 1998)
* Markku Salminen, urheilija
* Markku Salonen (1930–1977), kokoomuslainen poliitikko ja kunnallisopiston johtaja
* Markku Salonen (1933–1993), eversti ja yleisesikuntaupseeri
* Markku Sarastamo, kansantaiteilija, satukirjailija
* Markku Siivola, psykiatri, kirjallisuusarvostelija
* Markku Silén, toimitusjohtaja
* Markku Siponen, poliitikko, Keskustan kansanedustaja, maatalousyrittäjä, maanviljelijä ja opettaja
* Markku Soikkeli, tieteiskirjailija, kirjallisuudentutkija
* Markku Sotarauta, aluetieteen professori 
* Markku Suominen, laulaja, säveltäjä, sanoittaja 
* Markku Syrjänen, tietojenkäsittelytieteen professori
* Markku Sääksjärvi, professori
* Markku Söderström, näyttelijä
* Markku Taskinen, juoksija
* Markku Tervahauta, Terveyden ja hyvinvoinnin laitoksen pääjohtaja
* Markku Toikka, näyttelijä ja laulaja
* Markku Tranberg, laulaja (Markus)
* Markku Tunkkari, muusikko, mestaripelimanni
* Markku Tuokko, yleisurheilija
* Markku Tuppurainen, helluntailainen pastori ja seurakunnanjohtaja
* Markku Turunen, kirjailija
* Markku Tuuli, elokuvakriitikko ja -toimittaja ja tietokirjailija
* Markku Tyynilä, oikeustieteilijä
* Markku Tähtinen, jääkiekkoilija 
* Markku Uimonen, esittävän taiteen visuaalinen suunnittelija
* Markku Uusipaavalniemi, curlingin olympiamitalisti, uimahyppääjä, Keskustan ja Perussuomalaisten ent. kansanedustaja (Vuoden Markku 2002)
* Markku Valkonen, taidekriitikko, toimittaja, museonjohtaja ja taidehistorioitsija
* Markku ”Mato” Valtonen, juontaja, muusikko yhtyeissä Sleepy Sleepers, Leningrad Cowboys (Vuoden Markku 2000)
* Markku Veijalainen, toimittaja
* Markku Veijonsuo, jazzpasunisti ja -säveltäjä
* Markku Vesala, nimellä DJ Edward vaikuttanut tiskijukka
* Markku Vuorensola, poliitikko ja Keskustan kansanedustaja
* Markku Vuorinen, helluntaiherätyksen piirissä toimiva evankelista
* Markku Vuorisalo, jääkiekkoilija
* Markku Wilenius, tulevaisuudentutkimuksen professori
* Markku Yli-Isotalo, painija
* Markku from Finland, internethahmo

## Lähteet

## Aiheesta muualla

* Suomalainen Markku-liitto